kardosdrur/scandi-wiki huggingface dataset:
Holger Nyhuus Kristoffersen

Holger Nyhuus Kristoffersen (født 6. juni 1916 i Odense, død 10. august 1944 ved Snekkersten Station) var en dansk kriminalbetjent og modstandsmand i en militærgruppe under Holger Danske.

Baggrund og embede 
Han var søn af disponent Karl Emil Kristoffersen (2. juli 1878 i Gislev - 10. juni 1962 i Odense og hustru Petrea Marie Nielsen født Nyhuus (18. august 1875 i Linå - ?). Han gik i skole på Mulernes Legatskole i Odense og var medlem af spejderbevægelsen. Kristoffersen aftjente sin værnepligt ved 4. bataljon og blev ansat som politibetjent i Københavns Politi 1939 og overgik 1942 til Kriminalpolitiet og forrettede tjeneste i Københavns Opdagelsespoliti.

Han blev gift 11. oktober 1941 med Mathilde Ravnholt Thomsen (12. oktober 1908 i Agersted - ?).

Frihedskæmper 
Han var aktiv i modstanden fra begyndelsen af 1944 og blev medstifter af en militærgruppe med tilknytning til Holger Danske. Gruppen stod for meget udfordrende og psykisk belastende opgaver, blandt andet flugthjælp og likvidering, og blev i juli 1944 revet op af tyskerne. Holger Kristoffersen blev eftersøgt og måtte gå under jorden. Han prøvede at fortsætte arbejdet ved tilslutning til de såkaldte Tuborg Havnegrupper, men var stærkt mærket psykisk af hele tiden at være på flugt. På anbefaling fra andre planlagde han et rekreationsophold i Humlebæk sammen med sin kone, og han kontaktede kroejer Henry Thomsen fra Snekkersten Kro for at finde en sikker lokalitet. Telefonsamtalen med kroejeren var imidlertid blevet aflyttet af en stikker, og den 10. august 1944 faldt Kristoffersen i et baghold ved Snekkersten Station, hvor både han og gruppekammeraten Jørgen Juel Jensen uden varsel blev skudt og dræbt af Gestapo. Et tredje gruppemedlem, der var gået noget i forvejen, undslap tyskerne.

Deres lig blev efter befrielsen fundet nedgravet i Ryvangen og bisat i Mindelunden i Ryvangen. En mindesten er rejst på Jernbanestien i Snekkersten, mens der findes mindeplader over Kristoffersen på Odense Kaserne og på Mulernes Legatskole.

Kilder 

Medlemmer af Holger Danske
Personer fra Danmark myrdet af Nazi-Tyskland
Politifolk fra Danmark
Danskere i 1900-tallet
Personer fra Odense
Hugo Campagnaro

Hugo Armando Campagnaro (født 27. juni 1980 i Córdoba, Argentina) er en argentinsk fodboldspiller (midterforsvarer), der spiller i Italien hos Pescara.

Campagnaro startede sin seniorkarriere hos Deportivo Morón i sit hjemland. I 2002 rejste han til Italien, hvor han har spillet for Piacenza, Sampdoria, Napoli, Inter og senest Pescara. Med Inter vandt han i 2012 den italienske pokalturnering Coppa Italia.

Landshold 
Campagnaro står (pr. marts 2018) noteret for 17 kampe for det argentinske landshold. Han debuterede for argentinerne den 29. februar 2012 i en venskabskamp mod Schweiz.

Campagnaro var en del af den argentinske trup til VM i 2014 i Brasilien.

Titler 

Coppa Italia
 2012 med SSC Napoli

Eksterne henvisninger 

 
 FIFA.com spillerinfo 
 Weltfussball.de spillerinfo

Fodboldspillere fra Argentina
Deltagere ved verdensmesterskabet i fodbold 2014
Fodboldspillere fra Piacenza Calcio
Fodboldspillere fra UC Sampdoria
Fodboldspillere fra S.S.C. Napoli
Fodboldspillere fra FC Internazionale Milano
Fodboldspillere fra Pescara Calcio
Ernst Wedell-Wedellsborg

Ernst Gustav baron Wedell-Wedellsborg (født 5. februar 1901 i København, død 24. november 1983 sammesteds) var en dansk arkitekt og yachtkonstruktør, far til Ebbe Wedell-Wedellsborg.

Han var søn af oberst og kammerherre Gustav Wedell-Wedellsborg og dennes anden hustru Olga Vett, som var datter af grosserer Emil Vett og arving til Magasin du Nord (Th. Wessel & Vett). Fra 1942 sad Ernst Wedell-Wedellsborg i bestyrelsen for Th. Wessel & Vett.

Wedell-Wedellsborg var medlem af Kongelig Dansk Yachtklub og blev en kendt konstruktør af yachter. Han tegnede to 6-meter-både, hvoraf den første i 1936 blev udstillet i Forum. En kreds af medlemmer af Kongelig Dansk Yachtklub bestilte i 1935 tegningerne til en ny konstruktion, som blev hans mest udbredte. Konstruktionen blev bestilt som en entypebåd, og Wedell-Wedellsborg kaldte den W-Baaden efter sit efternavn. 1936-37 tegnede han kong Christian X's nye yacht Rita VI og havde en række opgaver for andre velbeslåede og kendte kunder.

Wedell-Wedellsborg slog sig senere ned på Thurø, hvor han designede bl.a. nogle 5,5-meter-både. Hans sidste større opgave var den 60-fods Niravana, som værftsejer Aage Walsted i 1962 søsatte.

I 1937 bidrog Wedell-Wedellsborg til udstillingen Bolig-Byen i Forum, men hans bidrag er gået tabt. I 1952-56 tegnede han 15 tapeter i abstrakte mønstre for Tapetfabrikken Fiona, som han måske er kommet i forbindelse med ved et sejlerstævne i Faaborg. I 1957 deltog han i Fionas konkurrence om nye tapeter. Hans kunstnertapeter kendetegnes ved legende optiske effekter.

31. marts 1931 ægtede han i Garnisonskirken i Oslo Gudrun Bruusgaard (4. oktober 1904 i Oslo - 14. april 2003), datter af professor i medicin Johan Gustav Edvin Bruusgaard og Ingeborg født Hee.

Kilder

Eksterne henvisninger 
 

Ernst
Baroner fra Danmark
Arkitekter fra Danmark
Designere fra Danmark
Personer fra København
Skibsbyggere fra Danmark
Danskere i 1900-tallet
Alenka Bratušek

Alenka Bratušek (født 31. marts 1970) er en slovensk politiker, der har været Sloveniens premierminister siden 20. marts 2013. Hun er den første kvinde, der besidder posten.
I januar 2013 blev hun formand for partiet Pozitivna Slovenija og to måneder senere afløste hun Janez Janša som premierminister.

Sloveniens premierministre
Politikere fra Slovenien
Michael Valgren

Michael Valgren Hundahl (tidligere Andersen; født 7. februar 1992 i Østerild, Thy) er en dansk professionel cykelrytter, som kører for . Fra 2014 til 2016 kørte han for Team Tinkoff, hvor han bl.a. deltog i Vuelta a España i 2014 og Tour de France i 2015 og 2016. I 2018 vandt han Amstel Gold Race og Omloop Het Nieuwsblad.

Tidlig karriere 
Michael Valgrens startede som 12-årig i Thy ved den lokale cykelklub Thy Cykle Ring.

Som U23-rytter var Michael Valgren blandt de mest succesfulde på sin årgang. Som rytter på Team Cult-Energy formåede han blandt andet at vinde U23-udgaven af Liege-Bastogne-Liege  to gange og har generelt specialiseret sig som en dygtig rytter i bakkede terræner.

Professionel karriere 
I 2014 blev Michael Valgren professionel ved Tinkoff-Saxo. Hans største resultat til dato er sejren i forårsklassikeren Amstel Gold Race i april 2018. Valgren vandt desuden PostNord Danmark Rundt i 2014 og 2016. Kort efter Tour de France 2018 blev det offentliggjort, at Valgren skifter til Team Dimension Data efter 2018-sæsonen.
I november 2020 underskrev Valgren en to-årig kontrakt med .

Grand Tour tidslinje 

WD = Gennemførte ikke; IP = I gang

Resultater fra klassikere og monumenter

Bibliografi 
 Rasmus Møller Parkhøi Bech (2016): Michael Valgren: En sæson i cykelsportens verdenstop

Referencer

Eksterne henvisninger 

 
 

Mandlige cykelryttere fra Danmark
Danmark Rundt-vindere
Deltagere for Danmark ved sommer-OL 2020
Cykelryttere ved sommer-OL 2020
Lev stærkt

Lev Stærkt er en dansk ungdomsfilm fra 2014 instrueret af Christian E. Christiansen. I hovedrollerne er Cyron Melville, Jakob Oftebro og Danica Curcic. Derudover medvirker Joakim Ingversen som er kendt fra X Factor, Bingo Banko, Vild med dans og DR Ultra.

Medvirkende 
 Cyron Melville - Nikolaj
 Jakob Oftebro - Martin
 Danica Curcic - Signe
 Caspar Fomsgaard - Kenn
 Joakim Ingversen  - Tonny

Referencer

Eksterne henvisninger 
 

Dansksprogede film
Danske film fra 2014
Ungdomsfilm fra Danmark
Film fra Danmark (administrationskategori)
Lucas Biglia

Lucas Rodrigo Biglia (født d. 30. januar 1986) er en argentinsk professionel fodboldspiller, som spiller for den tyrkiske Süper Lig-klub Fatih Karagümrük.

Klubkarriere

Argentinos Juniors og Independiente 
Biglia begyndte sin karriere hos Argentinos Juniors i hjemlandet, hvor han gjorde sin professionelle debut i 2004.

Biglia skiftede i februar 2005 til Independiente.

Anderlecht 
Biglia skiftede i juli 2006 til Anderlecht. Biglia blev hurtigt en stor del af Anderlechts trup, og trak interesse fra flere storklubber i januar 2009, men blev i Belgien.

Anderlecht vandt det belgiske mesterskab i 2009-10 sæsonen, det første mesterskab i Biglias karriere.

Den 18. september 2011 overtog Biglia rollen som holdets anfører. Anderlecht vandt mesterskabet i 2011-12 sæsonen, og Biglia blev kåret til årets spiller i klubben.

Lazio 
Biglia skiftede i juli 2013 til Lazio. Biglia blev hurtigt fastmand hos Lazio, og blev i juli 2015 gjort til anfører.

Milan 
Biglia skiftede i juli 2017 til Milan.

Fatih Karagümrük 
Biglia skiftede i september 2020 til Fatih Karagümrük.

Landshold

Ungdomslandshold 
Biglia har repræsenteret Argentina på U/17- og U/20-niveau.

Seniorlandshold 
Biglia gjorde sin debut for seniorlandsholdet den 9. februar 2011.

Biglia var en del af den argentinske trup til Copa América 2011, VM i 2014 i Brasilien, Copa América 2015, Copa América Centenario i 2016 og VM 2018 i Rusland.

Efter Argentinas udgang ved VM 2018 annoncerede Biglia at han gik på pension fra landsholdet.

Kilder

Eksterne henvisninger 

 FIFA.com spillerinfo 
 National-Football-Teams.com spillerinfo
 

Fodboldspillere fra Argentina
Fodboldspillere fra Argentinos Juniors
Fodboldspillere fra Independiente
Fodboldspillere fra RSC Anderlecht
Fodboldspillere fra SS Lazio
Fodboldspillere fra AC Milan
Fodboldspillere fra Fatih Karagümrük S.K.
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Monte Carlo (flertydig)

Opslagsordet Monte Carlo har flere betydninger:

Lokaliteter 
 Monte Carlo - et velhavende bydistrikt i Monaco
 Casino de Monte Carlo - kasino i Monte Carlo
 Gare de Monaco-Monte-Carlo - jernbanestation i Monte Carlo
 Circuit de Monaco - Formel 1-bane i Monte Carlo

Begivenheder 
 Monte Carlo Masters - tennisturnering
 Monte Carlo Rolex Masters 2009
 Monte Carlo Rally

Radio 
 Monte Carlo (radioprogram) - dansk radioprogram

Film og tv 
 Monte Carlo (film)
 Monte Carlo elsker Putin
 Monte Carlo elsker jøderne
 Monte Carlo elsker USA
 Monte Carlo (film fra 1921) - en tysk stumfilm fra 1921 af Fred Sauer

Andet 
 Monte Carlo-metoder
Enzo Pérez

Enzo Nicolás Pérez (født 22. februar 1986 i Maipú) er en argentinsk fodboldspiller (central midtbane).

Pérez spiller i den argentinske ligaklub River, som han har repræsenteret siden 2015. Tidligere har han spillet for Godoy Cruz og Estudiantes samt SL Benfica i Portugal og Valencia i Spanien.

Spillede d. 19. maj 2021 en kamp som målmand for River Plate, da alle klubbens målmænd var smittede med corona.

Landshold 
Pérez står (pr. marts 2018) noteret for 21 kampe og én scoring for Argentinas landshold. Han debuterede for holdet den 30. september 2009 i en venskabskamp mod Ghana.

Pérez var en del af den argentinske trup til VM i 2014 i Brasilien og til VM i 2018 i Rusland.

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Estudiantes de La Plata
Fodboldspillere fra S.L. Benfica
Fodboldspillere fra Valencia CF
Fodboldspillere fra Club Atlético River Plate
Anglosfæren

Anglosfæren, engelsk Anglosphere, er den del af verden hvor engelsk er hovedsprog; de engelsktalende nationer som deler den samme værdi hvad angår almen retssikkerhed og medborgerlige rettigheder.

Geografisk er anglosfærens kerneområder USA og Storbritannien. Dertil hører også Irland, Australien, New Zealand, Sydafrika (minoritetssprog, men der er Lingua franca), Canada (undtagen Quebec) og store dele af Caribien der bruger det samme sprog, har lignende kulturer og retstraditioner og frem for alt en fælles ånd af entreprenørskab. Den uddannede, engelsktalende befolkning i Caribien, Oceanien, Afrika og Indien er anglosfærens ydre områder.

Referencer

Bibliografi 
 Luca Bellocchio, Anglosfera. Forma e forza del nuovo Pan-Anglismo, Il Nuovo Melangolo, Genova, 2006.
 Luca Bellocchio, L'eterna alleanza? La special relationship angloamericana tra continuità e mutamento, Franco Angeli, Milano, 2006.
 Luca Bellocchio, Cordoni di seta o catene di ferro? L’impossibile ordine internazionale anglosferico, IL Politico, No. 1, 2007,  83-103
 Luca Bellocchio, Anglosfera. La crisi dell’Occidente e il ritorno del PanAnglismo, Il Ponte, February 2006, 49-58
 Luca Bellocchio, Anglosfera?  Illusione geopolitica, sogno necessario, Notizie di Politeia, 2005, 9-22

Engelsk sprog
John Caius

John Caius MD (født John Kays) (6. oktober 1510 - 29. juli 1573), også kendt som Johannes Caius, var en engelsk læge, og anden grundlægger af det nuværende Gonville and Caius College, Cambridge.

Han var dronning Elizabeth 1. af England Livlæge.

Personer fra Tudortiden
Personer fra Norwich
Reumerts Ege

Reumerts Ege er en gruppe træer i Vestskoven. Træerne består af en gruppe på 85 egetræer, plantet april 1968 som en gave fra skuespilleren Poul Reumerts familie til skuespilleren i anledning af hans 85 års-fødselsdag.

Kilder

Navngivne træer i Danmark
Naturområder i København
Hans Burgkmair

Hans Burgkmair den Ældre (1473 i Augsburg – 1531 sammesteds) var en tysk maler og grafiker.

Burgkmair blev født i Augsburg som søn af maleren Thomas Burgkmair og hans søn, Hans den Yngre, blev også maler. Fra 1488 var han lærling af Martin Schongauer i Colmar

Galleri

Referencer 

Malere fra Tyskland
Renæssancemalere
Tyskere i 1500-tallet
Personer fra Augsburg
Tyskere i 1400-tallet
Grafikere fra Tyskland
Trojany

Trojany er en landsby i Polen i Województwo Mazowieckie.

Landsbyer i Polen
World Cup of Darts 2014

World Cup of Darts 2014 er en udgave af verdensmesterskabet i Dart for tomandshold.
Turneringen bliver afholdt i Hamborg, Tyskland 6.-8. juni 2014. 
De forsvarende mestre er England med Phil Taylor og Adrian Lewis, som har vundet de to seneste år.
Sport i 2014
Dart
Sportskonkurrencer
Conrad Gessner

Conrad Gessner (også Konrad Gessner, Conrad Geßner, Conrad von Gesner, Conradus Gesnerus, Conrad Gesner, Konrad Gesner; født 26. marts 1516, død 13. december 1565) var en schweizisk naturforsker og Polyhistor.

Trebindsværket Historia animalium (1555–1558) regnes som et tidligt standardværk i moderne zoologi, og med De Rerum Fossilium (1565) grundlage han faget palæontologi. Plantefamilien Gesneriaceae er opkaldt efter Gessner.

Eksterne henvisninger 

 Urs B. Leu: Gessner, Konrad, i: Historisches Lexikon der Schweiz, bind 5, 352 f. 
 Angela Fischel: Gessner, Conrad (Konrad), i: SIKART Lexicon on Art in Switzerland.
 En elektronisk kopi af Gessners Historiae Animalium

Zoologer fra Schweiz
Botanikere fra Schweiz
Personer fra Zürich
Bibliografer
Penn Badgley

Penn Dayton Badgley (født 1. november 1986 i Baltimore) er en amerikansk skuespiller og sanger. Badgley er bedst kendt for sine roller som Dan Humphrey i tv-serien Gossip Girl og Joe Goldberg i Netflix-serien You.

Badgley har bl.a. også medvirket i filmene John Tucker Must Die, The Stepfather, Easy A, Margin Call og Greetings from Tim Buckley.

Privatliv 
Badgley har datet Blake Lively, som spiller Serena van der Woodsen i Gossip Girl. Badgley og Lively afsluttede deres forhold i september 2010 efter tre år sammen.

I 2011 begyndte Badgley at date Zoë Kravitz. De slog op i 2013.

Den 27. februar 2017 blev Bagdley gift med Domino Kirke, som han har dannet par med siden 2014. I 2020 fik parret deres første barn sammen.

Referencer

Eksterne henvisninger 

 

Skuespillere fra Maryland
Antoine Furetière

Antoine Furetière (født 28. december 1619, død 14. maj 1688) var en fransk akademiker, præst, forfatter og leksikograf. Furetières første arbejde var poesies (1655), efterfulgt af fabler, morales et nouvelles (1671), og det interessante satirisk sædeskildring Le roman bourgeois (1666).

Eksterne henvisninger 

Leksikografer
Franskmænd i 1600-tallet
Fransksprogede forfattere
Faglitterære forfattere fra Frankrig
Personer fra Paris
Præster fra Frankrig
Agustín Orión

Agustín Ignacio Orión (født 26. juni 1981 i Ramos Mejía, Argentina) er en argentinsk fodboldspiller (målmand).

Orión spiller i den chilenske Primera División-klub Colo-Colo, som han har repræsenteret siden 2017. Tidligere har han også spillet for San Lorenzo de Almagro, Estudiantes, Racing Club og Boca Juniors i sit hjemland..

Landshold 
Orión står (pr. marts 2018) noteret for tre kampe for Argentinas landshold, og var en del af landets trup til VM i 2014 i Brasilien.

Referencer

Eksterne henvisninger 

 Agustín Orión  på fifa.com
 Agustín Orión på national-football-teams.com 

Målmænd (fodbold)
Fodboldspillere fra Argentina
Fodboldspillere fra San Lorenzo de Almagro
Fodboldspillere fra Estudiantes de La Plata
Fodboldspillere fra Racing Club de Avellaneda
Fodboldspillere fra Boca Juniors
Saint Louis River

St. Louis River er en flod der løber i den amerikanske delstat Minnesota. Den munder ud i Lake Superior, og er den længste flod som munder ud i søen, og det længste tilløb til Saint Lawrence. St. Louis er 288 kilometer lang, og har sit udspring ved Hoyt Lakes i Minnesota. St. Louis River har et afvandingsområde på 9.412 km². 

Den løber gennem byen Virginia hvor den giver kølevand til Virginia kraftværk. Den er også vigtig for træforædlingsindustrien mellem Virginia og Duluth. Ved tvillingbyene Duluth og Superior danner floden et stort floddelta.

Floden har givet navn til, og ligger i  St. Louis county.

Se også
Vandløb i USA

Eksterne kilder/henvisninger 

Great Lakes Areas of Concern: St. Louis River

Vandløb i Minnesota
Slaget ved Marengo

Slaget ved Marengo fandt sted i Spinetta Marengo, Piemonte, i det nordvestlige Italien den 14. juni 1800 under de franske revolutionskrige. Det endte med en fransk sejr, og østrigerne måtte forlade det meste af Italien.

Begivenheder i 1800
Marengo
Augusto Fernández

Augusto Matías Fernández (født 10. april 1986 i Pergamino, Argentina) er en argentinsk fodboldspiller (højre kant).

Fernández spiller for Beijing Renhe i den kinesiske liga, som han har repræsenteret siden 2018. Tidligere har han spillet for River Plate og Vélez Sársfield i sit hjemland, Saint-Étienne i Frankrig samt Celta Vigo og Atlético Madrid i Spanien..

Med både River Plate og Vélez Sársfield var Fernández med til at vinde det argentinske mesterskab

Landshold 
Fernández står (pr. marts 2018) noteret for 16 kampe og én scoring for det argentinske landshold, og var en del af landets trup til VM i 2014 i Brasilien.

Titler 
Primera División Argentina
 2008 (Clausura) med River Plate
 2011 (Clausura) med Vélez Sársfield

Referencer

Eksterne henvisninger 

 Augusto Fernández  på fifa.com 
 Augusto Fernández på national-football-teams.com 

Fodboldspillere fra Argentina
Fodboldspillere fra Club Atlético River Plate
Fodboldspillere fra AS Saint-Étienne
Fodboldspillere fra Club Atlético Vélez Sársfield
Fodboldspillere fra Celta de Vigo
Fodboldspillere fra Atlético Madrid
Marcos Rojo

Faustino Marcos Alberto Rojo (født 20. marts 1990 i La Plata, Argentina) er en argentinsk fodboldspiller (forsvarer). Han spiller for C.A Boca Juniors i Argentina, som han har repræsenteret siden februar 2021.

Rojo har tidligere spillet i den portugisiske Primeira Liga-klub Sporting Lissabon, for Estudiantes de La Plata i sit hjemland, samt for Spartak Moskva i Rusland og Manchester United i England.

Landshold 
Rojo står (pr. august 2014) noteret for 28 kampe for det argentinske landshold. Han debuterede for argentinerne den 9. februar 2011 i en venskabskamp mod Portugal.

Rojo var en del af den argentinske trup, der vandt sølv ved VM i 2014 i Brasilien og blev også udtaget til VM 2018 i Rusland.

Eksterne henvisninger 

 Weltfussball.de spillerinfo
 

Fodboldspillere fra Argentina
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Estudiantes de La Plata
Fodboldspillere fra FC Spartak Moskva
Fodboldspillere fra Sporting Clube de Portugal
Fodboldspillere fra Manchester United F.C.
Fodboldspillere fra Boca Juniors
Federico Fernández

Federico Fernández (født 21. februar 1989) er en argentinsk fodboldspiller, som spiller for Premier League-klubben Newcastle United.

Klubkarriere

Estudiantes 
Fernández begyndte sin karriere hos Estudiantes i hjemlandet, hvor han gjorde sin professionelle debut i 2008.

Napoli 
Fernández skiftede i juli 2011 til italienske Napoli. Han fik dog ikke meget spille tid i sin første tid i klubben, og han blev i januar 2013 udlejet til Getafe i søgen om mere spilletid.

Efter at have vendt tilbage fra leje fik Fernández mere spilletid, da han spille i størstedelen af holdets kampe i 2013-14 sæsonen.

Swansea City 
Fernández skiftede i august 2014 til Swansea City. Han tilbragte 4 sæsoner med Swansea, hvor han spillede som fast mand, og også var anfører for klubben i en periode.

Newcastle United 
Fernández skiftede i august 2018 til Newcastle United, hvor han blev genforenet med træner Rafael Benitez, som han havde spillet under i Napoli.

Landsholdskarriere

Ungdomslandshold 
Fernández spillede i 2009 2 kampe for Argentinas U/20-landshold.

Seniorlandshold 
Fernández debutere for Argentinas landshold den 25. maj 2011. Han var del af Argentinas trup til VM i 2014.

Kilder

Eksterne henvisning 

Fodboldspillere fra Argentina
Fodboldlandsholdsspillere fra Argentina
Fodboldspillere fra Estudiantes de La Plata
Fodboldspillere fra S.S.C. Napoli
Fodboldspillere fra Getafe CF
Fodboldspillere fra Swansea City A.F.C.
Fodboldspillere fra Newcastle United F.C.
Deltagere ved verdensmesterskabet i fodbold 2014
Hans Memling

Hans Memling også stavet Memlinc (født ca. 1430, død 11. august 1494) var en tyskfødt maler, der flyttede til Flandern og arbejdede i traditionen fra tidlig nederlandsk maleri . Han tilbragte nogen tid i Rogier van der Weydens værksted i Bruxelles, og efter Rogiers død i 1464 blev Memling borger i Brugge, hvor han blev en af de førende kunstnere. Han malede både portrætter, diptyka og flere store religiøse værker. Ubesværet fortsatte han den stil, han havde lært i sin ungdom.

Referencer 

Tidlige nederlandske malere
Walhalla
Rodrigo Palacio

Rodrigo Sebastián Palacio (født 5. februar 1982 i Bahía Blanca, Argentina) er en argentinsk fodboldspiller (angriber), der spiller hos Bologna i Italien.

Palacio startede sin seniorkarriere i hjemlandet, hvor han blandt andet var tilknyttet Buenos Aires-storklubberne Banfield og Boca Juniors. I 2009 rykkede han til Italien, hvor han først spillede tre sæsoner hos Genoa CFC, inden han i 2012 skrev kontrakt med Inter.

Landshold 
Palacio står (pr. marts 2018) noteret for 23 kampe og tre scoringer for det argentinske landshold. Han debuterede for argentinerne den 9. marts 2005 i en venskabskamp mod Mexico. Siden da har han repræsenteret sit land ved både VM i 2006 i Tyskland og VM i 2014 i Brasilien.

Eksterne henvisninger 

 Inter.it spillerinfo 
 Weltfussball.de spillerinfo

Fodboldspillere fra Argentina
Deltagere ved verdensmesterskabet i fodbold 2006
Deltagere ved verdensmesterskabet i fodbold 2014
Fodboldspillere fra Club Atlético Banfield
Fodboldspillere fra Boca Juniors
Fodboldspillere fra Genoa C.F.C.
Fodboldspillere fra FC Internazionale Milano
Fodboldspillere fra Bologna FC